Hrunið 2008 er meginástæðan fyrir því að skorturinn er eins og hann er í dag þannig að ef einhverjir vilja leita að einhverjum skúrk í þessum málum þá er best að lesa Rannsóknarskýrslu Alþingis . Á þessum tíma fóru margir verktakar í gegnum endurskipulagningu á sínum fyrirtækjum sem varð til þess að þeir þurftu að losa um fastafjármuni til þess að greiða skuldir . Auglýsing Ég tók árið 2014 til samanburðar en á þeim tíma var byggingamarkaðurinn að mestu leyti mannaður af íslenskum iðnaðarmönnum . Að steypa upp blokkirnar og á hinn bóginn að klára íbúðirnar innandyra . Staðan í dag Mikill skortur er á faglærðum og reynslumiklum iðnaðarmönnum sem þekkja íslenska byggingastarfsemi . Á þeim tíma náðum við að byggja metfjölda íbúða eða um 2.000 íbúðir á ári . Í dag samkvæmt Samtökum iðnaðarins eru um 11.500 iðnaðar - og verkamenn við vinnu hér á landi sem er langt undir því sem var fyrir hrun . Svo er líka stóra spurningin . Hvar munu þeir búa ? Það er vitað að margir eru í ósamþykktum íbúðum eða herberjum í dag hvort sem það eru Íslendingar eða erlendir starfsmenn . Byggingageirinn var botnfrosinn eftir hrun og við erum að glíma við afleiðingarnar í dag . Það er ekki til neins að lofa einhverju sem ekki er raunhæft að standa við . En það er eitt sem stjórnmálin geta gert og það er að búa til stefnumótun og setja sér ákveðin markmið til framtíðar þannig að þetta gerist ekki aftur . Þetta eru atriði sem snúa að framleiðslugetu hagkerfisins eða eins og ég vil nefna það , að auka framleiðni á byggingamarkaði . Ef einkageirinn lendir í vandræðum þurfa stjórnvöld að grípa inn í . Í réttu umhverfi eru iðngreinar spennandi störf og það er nauðsynlegt fyrir samfélagið að iðngreinar blómstri . Það eru ekki allir krakkar sem hafa áhuga á bóknámi og sumir eiga jafnvel erfitt með bóknám en auðvelt með að vinna með höndunum . Þessir krakkar þurfa hvatningu og samfélagið þarf að veita iðnnámi ákveðna virðingu . Því hvar eiga lögfræðingar , hagfræðingar - og viðskiptafræðingar að búa ef engin byggir húsin þeirra . Með þessum pistli vonast ég til þess að karpi um sökudólga á ástandinu ljúki og við förum að snúa bökum saman og byggja upp til framtíðar . Höfundur er fjármálahagfræðingur og iðnaðarmaður Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .